**Ενότητα: Ψηφιακός Αναλφαβητισμός & Ψηφιακός Κριτικός Γραμματισμός (Ενότητα άμεσο κοινωνικό περιβάλλον & ψηφιακό περιβάλλον)**

**Τεχνολογικός ή Ψηφιακός Αναλφαβητισµός** (απουσία ψηφιακών δεξιοτήτων ή αδυναμία αποτελεσματικής και ασφαλής αξιοποίησης των ψηφιακών εργαλείων, αυτονομία λειτουργία στον ψηφιακό χώρο = ελλιπής ψηφιακός γραμματισμός

Με τον όρο ψηφιακό ή τεχνολογικό αναλφαβητισµό εννοείται η έλλειψη γνώσης και ικανότητας χρήσης γύρω από τις Νέες Τεχνολογίες της Πληροφορικής (Η/Υ, ∆ιαδίκτυο) και των Τηλεπικοινωνιών (Κινητά τηλέφωνα, ηλεκτρονικό επιχειρείν, κλπ). Με άλλα λόγια κάποιος θεωρείται Ψηφιακά Αναλφάβητος όταν δεν έχει τις απαραίτητες γνώσεις που θα του επιτρέψουν να αντιµετωπίσει όλες εκείνες τις προκλήσεις που θα του παρουσιαστούν τόσο στην εργασία του, όσο και γενικότερα στην καθηµερινή του ζωή, ύστερα από την ένταξη των νέων τεχνολογιών και της ραγδαίας εξέλιξης τους, στον επαγγελµατικό και κοινωνικό του βίο (Digital Business, 2004).

**«ψηφιακοί μετανάστες»:** ο όρος αναφέρεται σε άτομα που δεν μεγάλωσαν με τη σύγχρονη τεχνολογία (όπως το Διαδίκτυο, τα έξυπνα τηλέφωνα και οι υπολογιστές), αλλά ήρθαν σε επαφή με αυτήν αργότερα στη ζωή τους. Αυτά τα άτομα συχνά έχουν δυσκολίες στην προσαρμογή και χρήση των νέων τεχνολογιών, καθώς η καθημερινότητά τους δεν βασιζόταν αρχικά σε ψηφιακές συσκευές και υπηρεσίες. Ο όρος δημιουργήθηκε από τον Marc Prensky το 2001, ο οποίος χώρισε τις γενιές σε "ψηφιακούς ντόπιους" (γενιές που μεγάλωσαν με την τεχνολογία) και "ψηφιακούς μετανάστες" (γενιές που ήρθαν σε επαφή με την τεχνολογία αργότερα). Οι ψηφιακοί μετανάστες, συνεπώς, συχνά νιώθουν λιγότερο άνετα με την τεχνολογία και ενδέχεται να αντιμετωπίζουν δυσκολίες στην πλήρη αξιοποίηση των ψηφιακών εργαλείων, σε αντίθεση με τους ψηφιακούς ντόπιους, που είναι εξοικειωμένοι από μικρή ηλικία.

**«ψηφιακοί ιθαγενείς»:** ο όρος δημιουργήθηκε από τον Marc Prensky το 2001, ο οποίος χώρισε τις γενιές σε "ψηφιακούς ντόπιους" (γενιές που μεγάλωσαν με την τεχνολογία) και "ψηφιακούς μετανάστες" (γενιές που ήρθαν σε επαφή με την τεχνολογία αργότερα). Οι ψηφιακοί μετανάστες, συνεπώς, συχνά νιώθουν λιγότερο άνετα με την τεχνολογία και ενδέχεται να αντιμετωπίζουν δυσκολίες στην πλήρη αξιοποίηση των ψηφιακών εργαλείων, σε αντίθεση με τους ψηφιακούς ντόπιους, που είναι εξοικειωμένοι από μικρή ηλικία.

**Αίτια εκδήλωσης ψηφιακού αναλφαβητισμού**

* Το είδος αυτό αναλφαβητισµού έχει προκύψει λόγω της όλο και διαρκούς εξέλιξης της τεχνολογίας και της εισόδου αυτής σε όλους τους τοµείς της καθηµερινής ζωής του ανθρώπου.
* Στην αύξηση του ψηφιακού αναλφαβητισµού ρόλο παίζουν και ο οργανικός και λειτουργικός αναλφαβητισµός, καθώς οι αναλφάβητοι άνθρωποι δεν µπορούν να παρακολουθήσουν την τεχνολογία και να έχουν εύκολη πρόσβαση σε αυτή.
* Ηλικιακό χάσμα: οι ηλικιωμένοι αδυνατούν να παρακολουθήσουν τις σύγχρονες τεχνολογικές εξελίξεις. Δεν διαθέτουν τις απαιτούμενες γνώσεις αλλά και δεν έχουν την απαιτούμενη κουλτούρα που θα τους επέτρεπε την εμπλοκή τους σε διαδικασίες μη τυπικής ή άτυπης δια βίου μάθησης. Επίσης, οι μεγαλύτεροι σε ηλικία άνθρωποι συχνά αντιμετωπίζουν με φόβο ή με καχυποψία την τεχνολογία.
* Χάσμα γενεών: οι ηλικιωμένοι εκδηλώνουν καχυποψία προς τις νέες τεχνολογίες, κινδυνολογούν ή εμμένουν στους παραδοσιακούς τρόπους επικοινωνίας (συντηρητισμός και δυσκολία αποδοχής των νέων αλλαγών που δρομολογούνται στην κοινωνία)
* Ολιγωρία της Πολιτείας για ενίσχυση δομών Δια Βίου μάθησης και θεσμών διαρκούς επιμόρφωσης πολιτών.
* Μετακύληση ευθύνης επιμόρφωσης στη χρήση των σύγχρονων ψηφαικών μέσων από την Πολιτεία στον πολίτη. Αδυναμία πολτών να αναλάβουν το κόστος της επιμόρφωσης
* Προσκόλληση στο γνωσιοκεντρικό προσανατολισμό του σχολείου και τις θεωρητικές γνώσεις καθώς και ο χρησιμοθηρικός χαρακτήρας του σχολείου και η φετιχοποίηση των εξετάσεων (σχολείο ως προθάλαμος Πανεπιστημίου, εργαλειακή χρήση της γνώσης για επιτυχία στις εισιτήριες εξετάσεις, αποδέσμευση σχολείου από τις πραγματικές και πρακτικές ανάγκες της κοινωνίας)
* Επίσης, δεν διαθέτουν όλοι οι άνθρωποι την απαιτούμενη τεχνολογική υποδομή για τη συστηματική ενασχόληση και εξοικείωση με τις σύγχρονες τεχνολογίες..
* Φόβοι ή ανασφάλεια σχετικά με την τεχνολογία μπορούν να αποτρέψουν κάποιον από το να την χρησιμοποιήσει. Αυτό μπορεί να περιλαμβάνει ανησυχίες για την ασφάλεια και την ιδιωτικότητα ή την απογοήτευση από τις δυσκολίες στη χρήση των νέων συσκευών.
* Η έλλειψη κίνητρου ή ενδιαφέροντος για την τεχνολογία μπορεί επίσης να αποτελεί παράγοντα που εμποδίζει τη μάθηση και την ενσωμάτωσή της στην καθημερινή ζωή.
* Σε περιοχές όπου η τεχνολογία και τα ψηφιακά μέσα δεν είναι ευρέως διαδεδομένα ή δεν είναι προσαρμοσμένα στις τοπικές γλώσσες και πολιτιστικά χαρακτηριστικά, οι άνθρωποι ενδέχεται να αισθάνονται αποξενωμένοι από την ψηφιακή κοινωνία.
* Η γλωσσική ανεπάρκεια μπορεί επίσης να είναι εμπόδιο στην κατανόηση και τη χρήση ψηφιακών εργαλείων που διατίθενται μόνο σε συγκεκριμένες γλώσσες.

**Ωφέλειες από την αντιμετώπιση του ψηφιακού αναλφαβητισμού (Κουντζέρης, 2008):**

• Άρση γεωγραφικών, ηλικιακών, εκπαιδευτικών αποκλεισµών από την κοινωνία.

• Ισότιµες ευκαιρίες στους ΑΜΕΑ και σε άλλες ειδικές πληθυσµιακές κατηγορίες.

• Προηγµένες υπηρεσίες εκπαίδευσης και κατάρτισης.

• Ανάπτυξη νέων δεξιοτήτων γεγονός που θα ενισχύσει τις επαγγελµατικές ευκαιρίες.

• Νέες επιχειρηµατικές και επαγγελµατικές ευκαιρίες σε περιφερειακό επίπεδο.

• Πρόσβαση σε νέες πηγές γνώσεων και πολιτισµού από το σύνολο του.

• Νέες µορφές ψυχαγωγίας και ενηµέρωσης.

• Εξοικονόµηση χρόνου και οικονοµικού κόστους που συνεπάγονται οι φυσικές συναλλαγές µε το ∆ηµόσιο Τοµέα και υπηρεσίες του ιδιωτικού τοµέα.

• ∆ιαφάνεια και συµµετοχή στις διαδικασίες λήψης αποφάσεων σε τοπικό και περιφερειακό επίπεδο

• ∆υνατότητα για εξ αποστάσεως εργασία/τηλεργασία ιδίως στον τοµέα των υπηρεσιών

Επιπλέον, ωφέλειες προκύπτουν και στο επίπεδο της Πολιτείας (Κουντζέρης, 2008):

• Τόνωση της Παραγωγικότητας και της Ανταγωνιστικότητας της οικονοµίας σε Εθνικό και Περιφερειακό Επίπεδο µε αντανάκλαση στην αύξηση του ΑΕΠ.

• Εξοικονόµηση κρατικών πόρων ικανών να διατεθούν για κοινωνικούς σκοπούς.

**Τρόποι αντιμετώπισης ψηφιακού αναλφαβητισμού**

* Άρση ψηφιακού αποκλεισµού ειδικών πληθυσµιακών οµάδων και υλοποίηση προγραμμάτων επιμόρφωσης σε ψηφιακό γραμματισμό όλων των πολιτών και κυρίως ευάλωτων ομάδων (π.χ. ηλικιωμένοι, πολίτες ΑΜΕΑ, άνεργοι, γυναίκες)
* Ενίσχυση του θεσμού της Δια Βίου Μάθησης και εξ Αποστάσεως Εκπαίδευσης
* Κατάρτιση ανθρώπινου δυναµικού ∆ηµόσιας ∆ιοίκησης.
* ∆ιάχυση και ενηµέρωση πολιτών και επιχειρήσεων για την χρήση ΤΠΕ και εξοικείωση µε τον ψηφιακό τρόπο ζωής (µέσω ΕΚ∆∆Α ή και µέσω των ίδιων των δράσεων).
* Επιχορήγηση πολιτών µε χαµηλό εισόδηµα για την αγορά προσωπικών υπολογιστών και κατάρτιση τους.
* Καθολική επέκταση και λειτουργία των δηµόσιων σηµείων ασύρµατης πρόσβασης (wifi hotspots), καθώς και σηµεία πρόσβασης µε δηµόσιους Η/Υ σε όλη τη χώρα.
* ∆ηµιουργία «Σηµείων ΤΠΕ» µε στόχο την ειδικά σχεδιασµένη ψηφιακή εκπαίδευση οµάδων πληθυσµού που υστερούν στη χρήση του διαδικτύου.
* Υποστήριξη κοινωνικών υπηρεσιών των ∆ήµων όπως η «Βοήθεια στο Σπίτι» και τα «ΚΑΠΗ» µε εργαλεία ΤΠΕ, ώστε να παρέχονται καινοτόµες υπηρεσίες κοινωνικής µέριµνας στους δηµότες, ειδικότερα σε ιδιαίτερα ευαίσθητες κοινωνικές οµάδες.
* ∆ηµιουργία ολοκληρωµένης διαδικτυακής πύλης για ΑµεΑ (community portal).
* Επιχορήγηση ΑµεΑ για την αγορά προσωπικών υπολογιστών και παροχή εκπτώσεων στις χρεώσεις τηλεπικοινωνιακών υπηρεσιών

**Ψηφιακός κριτικός γραμματισμός**

Ο **ψηφιακός κριτικός γραμματισμός** (ή **ψηφιακός κριτικός αλφαβητισμός**) αναφέρεται στην ικανότητα ενός ατόμου να χρησιμοποιεί τις ψηφιακές τεχνολογίες όχι μόνο για να αποκτά και να αναπαράγει πληροφορίες, αλλά και για να τις αναλύει, να τις αξιολογεί και να τις αμφισβητεί με κριτικό τρόπο. Πέρα από τη βασική χρήση των ψηφιακών εργαλείων, ο ψηφιακός κριτικός γραμματισμός περιλαμβάνει δεξιότητες που βοηθούν τους ανθρώπους να κατανοήσουν τη φύση, την προέλευση και την αξιοπιστία των πληροφοριών που καταναλώνουν και διαμοιράζονται στο Διαδίκτυο.

**Ο ψηφιακός κριτικός γραμματισμός περιλαμβάνει:**

1. **Αξιολόγηση της αξιοπιστίας των πηγών**: Η ικανότητα να διακρίνουμε έγκυρες και αξιόπιστες πληροφορίες από ψευδείς ή παραπλανητικές (π.χ. "fake news") που κυκλοφορούν στο Διαδίκτυο. Αυτό περιλαμβάνει την κριτική αξιολόγηση των ιστοσελίδων, των άρθρων, των ειδήσεων και των πηγών που διαβάζουμε.
2. **Κατανόηση της επίδρασης των ψηφιακών τεχνολογιών**: Η ικανότητα να κατανοούμε τον τρόπο που οι ψηφιακές πλατφόρμες και τα κοινωνικά μέσα επηρεάζουν την αντίληψή μας για τον κόσμο, τις κοινωνικές σχέσεις και την προσωπική μας ζωή. Αυτό περιλαμβάνει την αναγνώριση της επιρροής που μπορεί να έχουν αλγόριθμοι ή προπαγανδιστικά μηνύματα στις απόψεις και τις επιλογές μας.
3. **Αναγνώριση των ψηφιακών εργαλείων ως μέσο έκφρασης και δημιουργικότητας**: Η δυνατότητα να χρησιμοποιούμε τα ψηφιακά εργαλεία για να δημιουργούμε περιεχόμενο με υπεύθυνο και ηθικό τρόπο. Ο ψηφιακός κριτικός γραμματισμός προωθεί τη δημιουργία περιεχομένου που δεν είναι μόνο τεχνικά σωστό, αλλά και κοινωνικά και ηθικά υπεύθυνο.
4. **Κατανόηση των ψηφιακών δικαιωμάτων και των κινδύνων**: Η γνώση των κινδύνων που συνδέονται με τη χρήση του Διαδικτύου, όπως η παραβίαση της ιδιωτικότητας, οι απάτες και η διαδικτυακή παρενόχληση. Επίσης, η κατανόηση των ψηφιακών δικαιωμάτων, όπως το δικαίωμα στην ιδιωτικότητα και η προστασία των προσωπικών δεδομένων.
5. **Ανάπτυξη ηθικής στάσης απέναντι στην ψηφιακή πληροφορία**: Η καλλιέργεια υπεύθυνης στάσης στην ψηφιακή επικοινωνία και τη χρήση των πληροφοριών. Αυτό περιλαμβάνει την αποδοχή της ανάγκης για ακρίβεια, ειλικρίνεια και σεβασμό όταν μοιραζόμαστε ή δημιουργούμε περιεχόμενο.

**Ο ψηφιακός κριτικός γραμματισμός συνδέεται με:**

* την ερευνητική μάθηση ( όχι παθητική πρόσκτηση γνώσεων από τον μαθητή μέσω διάλεξης εκπαιδευτικού) π.χ. έρευνα στο διαδίκτυο
* την γόνιμη αμφιβολία (πνευματική εγρήγορση) και τον έλεγχος αξιοπιστίας και εγκυρότητας της πληροφορίας / γνώσης (παρατηρητικότητα, οξυδέρκεια, όχι δογματική σκέψη, όχι παθητική πρόσληψη πληροφορίας ως αυταπόδεικτης αλήθειας)
* τη διαλεκτική ικανότητα (όχι δογματική σκέψη) – διάλογος ως μέσο διερεύνησης της αλήθειας (διαβούλευση σε ψηφιακές κοινότητες, διάλογος και κριτική αποτίμηση της αξιοπιστίας μιας πληροφορίας)
* με τη διαμόρφωση στάσεων, αντιλήψεων κοσμοπολίτη στους χρήστες των ψηφιακών τεχνοογιών και με την ανάπτυξη της οικουμενικής συνείδησης (π.χ. διεπίδραση μαθητών/ τριών διαφορετικών χωρών σε ψηφιακές κοινότητες)
* με τη διαμόρφωση ταυτότητα κριτικού αναγνώστη ψηφιακών «κειμένων» (εικόνα, γραπτός λόγος, σύμβολα) και κατανόηση της ιδιομορφίας των ψηφιακών κειμένων (ρευστότητα, ζήτημα πατρότητας κειμένων)

**Έλλειμμα ψηφιακού γραμματισμού στο ελληνικό σχολείο**

* μη επαρκής ανάπτυξη ψηφιακών δεξιοτήτων μαθητών
* όχι επαρκής καλλιέργεια δεξιοτήτων ασφαλούς πλοήγησης μαθητών στο διαδίκτυο ή ασφαλούς χρήσης ψηφιακών μέσων
* μη επαρκής καλλιέργεια κριτικού ψηφιακού γραμματισμού μαθητών/ τριων => όχι επαρκής άσκηση και εξοικείωση μαθητών με την κριτική αποκωδικοποίηση διακινούμενου μηνύματος (οπτικού, γλωσσικού, πολυτροπικού),
* όχι επαρκής αξιοποίηση των ψηφιακών εργαλείων για την κριτική προσέγγιση του γνωστικού αντικειμένου από τους μαθητές και την ενεργητική κατάκτηση γνώσεων από τον ίδιο τον μαθητή (ερευνητική / ανακαλυπτική μάθηση, ερευνητικά project, ανεστραμμένη τάξη στην eclass)
* όχι επαρκή ανάπτυξη δεξιοτήτων γόνιμου διαλόγου, διεπίδρασης και διαβούλευσης μεταξύ μαθητών και εκπαιδευτικών σε ψηφιακές πλατφόρμες και ψηφιακές κοινότητες